Skal i tage mursten ud for at tjekke isoleringen?
Nej, det gøres nemt ved at man laver 2-3 boreprøver forskellige steder på huset. Når hullerne er boret, lyser derefter ind i dem, for at se om der er isolering. Hvis der ingen isolering er, vil man have direkte udsyn til indervæggen. Der kan sagtens være kuldebroer i væggene selvom de er isoleret. Det kan enten forklares med at isoleringsopgaven er dårligt udført, eller også kan isoleringen være faldet sammen. Her kan en termografi være en rigtig god ide. Termograferingen kan nemlig afsløre, om huset har kuldebroer, og hvor disse befinder sig. Her får du altså hurtigt svar på, om isolering er faldet sammen eller på anden vis er utilstrækkelig.